GESPA obri 8 borses de treball atenent a criteris socials i professionals
08/11/2016

# GESPA obri 8 borses de treball atenent a criteris socials i professionals

[![Juanma Ramón al tabló de anuncis de l’Ajuntament](/images/noticias/2016/11/juanma-bolsas-trabajo.jpg)](/images/noticias/2016/11/juanma-bolsas-trabajo.jpg)

08.11.2016

Juanma Ramón, president de GESPA " Gespa ha de donar un servei de qualitat a la ciutadania i ha de tindre també uns criteris socials a l’hora de cobrir les places d’ocupació que es vagen generant."

El mateix dia que Juanma Ramón es va fer càrrec de la presidència de GESPA, es va comprometre a canviar radicalment l'empresa pública per tal d'evitar l'exufisme i l'opacitat de l'etapa del PP. De fet, en el poc de temps que porta al càrrec, ja s'ha reunit, per petició pròpia, amb el Comité d'Empresa per tal de sentir de primera mà les reivindicacions dels treballadors en veu dels seus representants sindicals. En esta reunió el president va informar els representants dels treballadors l'obertura de les vuit borses de treball i la inclusió de criteris socials en la baremació d'estes.

La nova baremació per a la contractació de treballadors i treballadores s'adapta a criteris tècnics de mèrits, capacitació i situació de necessitat dels i les aspirants. Així, l'experiència professional i la capacitació donen en el millor dels casos un 60% dels punts per accedir a un lloc de treball, mentre que les clàusules socials puntuen fins a un 22%. En aquestes borses de criteris objectius estan especificats en les mateixes bases que ja es poden consultar a la web de l'ajuntament, a la de l'empresa, al tauler d'anuncis de l'ajuntament de Paterna.

Amb la publicació d'estes bases de baremació per a accedir a les borses de contractació de GESPA, es vol apostar per la transparència i la igualtat d'oportunitats a l'hora d'accedir a un lloc de treball de l'empresa pública. De fet, els criteris socials, són els marcats pel SERVEF i busquen afavorir aquells aturats o aturades de llarga durada amb experiència demostrada per al lloc de treball al qual es presenten, que tinguen rendes més baixes i càrregues familiars.

"Estem assentant les bases de la transformació de l'Empresa Pública mitjançant política de Responsabilitat Social Corporativa a l'hora de triar proveïdors i personal, i d'aquesta manera ser exemple per a la resta d'empreses del municipi i que puga ser una eixida per als aturats i aturades del nostre poble" ha manifestat Juanma Ramon.

Com ja es va comprometre el nou president de GESPA des que va accedir a la presidència, la transparència serà la base de funcionament de l'empresa pública i destaca la necessitat que no es repetisquen les polítiques que aplicava en el seu dia el PP destinades a convertir GESPA en una borsa de clientelisme on, amb els diners de tots i totes les paterneres, es contractava de manera opaca per a servir els interessos electoralistes dels anteriors governs populars.